google/wiki40b huggingface dataset:
Barros Blancos

Historie

Barros Blancos ble grunnlagt i 1951.

Kommune

Byens ordfører (alcalde) er Napoleón Da Roza (2012).
Aprosictus

Utseende

Middelsstore, avlange, brune trebukker. Antennene er kortere enn kroppen, kraftig kamformede med lange vedheng. Pronotum er tønneformet uten tenner på sidene. Dekkvingene er litt avsmalnende bakover.

Utbredelse

Slekten er utbredt i Australia, Ny-Guinea og Sulawesi.
Parapanamerikanske leker 2011

Parapanamerikanske leker 2011 var de fjerde parapanamerikanske leker som ble arrangert. Det ble arrangert i Guadalajara i Mexico. 
Mesterskapet er for utøvere med fysiske handikapp, og 1 355 deltakere fra 24 land deltok.
Centner

Centner er en gammel enhet for vekt brukt i Europa og tilsvarer 50 kilo (100 pund).
Sweeny gasskraftverk

Sweeny gasskraftverk er et varmekraftverk ved byen Old Ocean utenfor Houston, i det sørlige Texas i USA. Anlegget har en installert produksjonskapasitet på 460 MW, fordelt på 4 like store blokker. Operatør er energiselskapet Conoco Phillips, som kjøpte det fra American Electric Power i oktober 2007. Utstyret er vesentlig levert av NEPCO.
Kraftverket ble utbygd omkring årene 1996–1997 med utvidelser fram til 2001. Brenselkilden er naturgass.
Sanglerke

Utbredelse

Arten finnes i: Afghanistan, Albania, Algerie,Andorra, Armenia, Aserbajdsjan, Bahrain, Belgia, Bosnia-Hercegovina, Bulgaria, Danmark, Egypt, Estland. Finland, De forente arabiske emirater, Frankrike, Færøyene, Georgia, Gibraltar, Hellas, Hviterussland, India, Iran, Irak, Irland, Israel, Italia, Japan, Jordan, Kasakhstan, Kina, Kirgisistan, Nord-Korea, Sør-Korea, Kroatia, Kypros, Latvia, Libanon, Libya, Liechtenstein, Litauen, Luxembourg, Malta, Moldova, Mongolia, Montenegro, Marokko, Nederland, Nord-Makedonia, Norge, Oman, Pakistan, Palestina, Polen, Portugal, Qatar, Romania, Russland, San Marino, Saudi-Arabia, Serbia, Slovakia, Slovenia, Spania, Storbritannia, Sverige, Sveits, Syria, Tadsjikistan, Tunisia, Tsjekkia, Tyrkia, Tyskland, Turkmenistan, Ukraina, Ungarn, Usbekistan, Vest-Sahara og Østerrike.
Sylinderborere

Utseende

Små til middelsstore (1 – 12 mm), avlange, parallellsidige biller. Kroppen er mer eller mindre sylindrisk på form. På farge er oftest brunlige eller svarte, gjerne blanke med fine, lite påfallende hår. Hodet er stort og bredt, like bredt som brystskjoldet. De mangler snute. Fasettøynene er forholdsvis store. Antennene er ganske korte og består av bare seks ledd. De tre-fire ytterste leddene danner en tykk klubbe. Brystskjoldet (pronotum) er lengre enn bredt, ofte med en markert midtfure. Sett ovenfra er det rektangulært. Oversiden er gjerne tydelig punktert og blank. Dekkvingene er avlange, parallellsidige, med markerte punktrader. Beina har ganske korte og tykke lår og legger, men lange føtter (tarser) – disse er gjerne vel så lange som leggene og lårene til sammen. Særlig det innerste fotleddet er langt og tynt. Føttene er fem-leddete, og i motsetning til de fleste andre medlemmer av gruppen snutebiller (Curculionoidea) er ingen av leddene tolappede. Larvene er korte og tykke uten synlige bein.

Levevis

Både larver og voksne lever i tunneler som de gnager i ved. De fleste artene angriper nylig døde trær eller nyfelt tømmer, men det finnes også noen som går på levende trær. Sylinderborerne er ambrosiabiller, det vil si at de ikke ernærer seg av selve veden, men av sopp som de dyrker på veden. Denne levemåten har de til felles med barkbiller i undergruppen Xyleborina. Tunnelene går gjern dypt inn mot kjernen i treet. Soppene de dyrker er beslektet med gjærsopp, og de skiller ut en gjær- eller øl-lignende lukt som tiltrekker andre ambrosiabiller til treet. Ved er ganske næringsfattig, men soppene som vokser på den er derimot næringsrike, det gjør at ambrosiabillene kan fullføre utviklingen sin ganske raskt (3 – 14 uker), dette i kontrast til andre vedlevende biller som gjerne bruker flere år på utviklingen. De nyklekte billene tar med seg sporer av soppene i spesielle beholdere (mycangia) når de flyr ut for å parre seg og starte nye kolonier. Ambrosiabillenes ganger og soppinfeksjonen de fører med seg ødelegger vedens verdi som tømmer, og mange arter er derfor regnet som skadedyr på tropiske tømmertrær.
Haglebuslaget

Omdiskuterte tapstall

Det er i hovedsak tre forskjellige tall som er fra samme tidsrom. Tallene 25 falne og to sårede kommer fra avlyttede telefonsamtaler mellom tyskere og politi i Oslo og Kongsberg. Telefonsamtalene har skjedd i perioden 24. april til 29. april 1945, og det blir i dem blant annet snakket om «Haglebuslaget». Det er spesielt en samtale 27. april kl 09.40 med Fehmer og Blettner, hvor disse tallene nevnes. Det var 25 soldater som ble sagt å komme fra Skijegerbataljonen og to fra Hirden. Senere i perioden blir det brukt tallet 30 i andre telefonsamtaler. Utskrift av disse ble funnet blant løytnant Odd Ellesens saker. Lokale i området brukte tallet 29 falne tyskere.
I Bygdehistorie for Nore og Uvdal og til 50-årsjubileet for trefningen la lokalhistoriker Kåre Olav Solhjell fra Gol fram dokumentasjon på at det bare var syv falne og syv sårede på tysk side. I en reportasje i ukebladet Vi Menn i juni 2008 sto en av nordmennene som kjempet på tysk side fram og fortalte om trefningen. Han bekreftet at tyskerne mistet syv soldater, og han navnga alle sammen (se under). I reportasjen bekrefter også sønnen til mannen som hentet de falne tyske soldatene ned fra fjellet, at syv falne tyskuniformerte soldater var riktig antall. Solhjell mener hjemmestyrkene hadde ordre om å unngå unødige konfrontasjoner mot tyske styrker, fordi det akkurat da pågikk forhandlinger mellom Wehrmacht og de allierte om tysk kapitulasjon i Norge. Han mener hjemmestyrkene derfor hadde handlet mot ordre.
I boken "De som falt" forteller en gjenlevende Milorg-soldat at det var troppsjefen, løytnant Peter Fredrik Holst som var oppsatt på at de skulle kjempe mot den tyske styrken. En annen hevder de ikke hadde noe valg, valgte de å trekke seg ut, ville de miste store våpenlagre.
Helt fram til de senere år har det blitt dekket over at hjemmestyrkene begikk en krigsforbrytelse ved å henrette en krigsfange i uniform. Den norske Waffen SS-soldaten Tom Henry Zakariassen (21) fra Grimstad ble skutt etter at han hadde overgitt seg eller blitt tatt til fange. Zakariassen skal ha blitt henrettet av løytnant Peter Fredrik Holst. Holst ble aldri tiltalt eller dømt for den angivelige krigsforbrytelsen.
Aclerdidae

Utseende

Hunnene er ovale, flate skjoldlus. Vanligvis mangler beina helt eller er redusert til noen sklerotiserte plater hos voksne hunner, men det finnes arter med fullt utviklede bein. Antennene er oftest også sterkt redusert, 1-leddete. På farge er de vanligvis rødbrune eller rosa. Bakkroppsspissen er kraftig sklerotisert og mørkbrun. De har vanligvis litt hvit voks på hodet og på underisden, enkelte produserer store mengder voks. Langs sidene av kroppen har de koniske børster.

Levevis

De fleste lever på gress (Poaceae), men det er også kjent arter som lever på plantefamiliene Combretaceae, Bromeliaceae og Loranthaceae. Man finner gjerne de voksne lusene inne i bladslirene eller mellom strå og blader ved roten av gresset. Trolig har de én generasjon per år, og utvikler seg gjennom fire nymfestadier hos hunnene, fem hos hannene.

Økonomisk betydning

Denne forholdsvis lite kjente familien ser ut til å ha liten økonomisk betydning.

Utbredelse

Familien forekommer i alle økosoner, med flest arter i Nearktis. Flere av slektene finnes bare i det sørlige Afrika.
Podalgus

Utseende

En middelsstor, avlang, blank, rødbrun hornbille. Hannen mangler horn.

Levevis

Biller i gruppen Pentodontini lever stort sett i forholdsvis tørre biotoper, som steppe og ørkener.

Utbredelse

Arten er utbredt fra det nordøstlige Afrika (Etiopia, Somalia, Sudan, Egypt) østover til India.
Fylkesvei 4798

Fylkesvei 4798 går mellom Nodland og Nesheim i Tysvær kommune. Veien er 2,3 km lang.
Frem til 2019 hadde veien betegnelsen fylkesvei 773.
Gjeddetang

Gjeddetang eller klemmetang er et skomakerverktøy som kan brukes til å klemme sammen limte lærdeler når disse limer øyeblikkelig og ikke behøver å stå i ei tvinge.
Ved kongens bord

Om serien

Opptakene til serien ble gjort i 2003 og 2004. Risan hadde arbeidet med serien siden slutten av 1990-årene.
Lippe ble nominert til den internasjonale Emmy-prisen for sine rolle i serien, men ble slått av kinesiske He Lin.
Serien ble også vist på svensk TV.
Bakerløkka

Bakerløkka er det parklignende området utenfor Asker kulturhus i Asker sentrum.
Navnet Bakerløkka henviser til bakeriene som historisk sett har vært knyttet til denne delen av Asker sentrum.
Parken var siste og tredje etappe i et byutviklingsprosjekt kalt "Torget, strøket og vannet" som ble påbegynt i november 1990. Bakerløkka representerer vannet i form av et grunt vannbasseng. Parken ble ferdigstilt i 2001 og offisielt åpnet 15. september samme år. Utsmykningen var gjenstand for stor debatt lokalt, ikke minst på grunn av store kostnader for kommunen.
Parkens areal er omtrent 1800 kvm og består av 800 kvm tredekke, 500 kvm grøntområde og et basseng på omtrent 250 kvm. Resten av området er belagt med granitt, samt områdets hovedinstallasjon: "Askerpyramiden". Pyramiden beskriver Askers geologiske historie og er satt sammen med ulike lag med steinsortene Granitt og Gneis i ulike fargenyanser.
Arkitekt for anlegget var Økaw arkitekter AS og 13.3 Landskapsarkitekter AS.
Høsten 2006 ble utsmykkingen "Don’t be a Stranger" av Irene Nordli avduket på plassen utenfor hovedinngangen til Asker Kulturhus.
Xiahe

Xiahe (kinesisk: 夏河县; pinyin:  Xiàhé Xiàn) er et fylke i provinsen Gansu i Folkerepublikken Kina. Det ligger i det autonome prefekturet Gannan for tibetanerne.

Geografi

Xiahe ligger i den søndre del av Gansuprovinsen, langs den vestre grensen mot Qinghai-provinsen. Den ligger langs elvene Daxia og Zhao ved den nordøstre siden av det tibetanske høyplatå. Området er svært landlig og fjellrikt. 
Byen Xiahe, senteret i fylket, ligger på 2 960 meters høyde, ved bredden av elven Daxia.
Befolkningen var på 75 096 innbyggere i 1999.

Kultur og religion

I byen Xiahe er klosteret Labrang, som er et av de viktigste innen Gelugpa innen tibetansk buddhisme, som den 15. dalai lama, Tenzin Gyatso, tilhører.
Aske (Fjernsynsteatret)

Aske er et norsk fjernsynsspill, skrevet og regissert av Sverre Udnæs. Det ble sendt i Fjernsynsteatret 27. mars 1973.

Handling

Det middeladrende ekteparet, Daniel og Cecilie, bor alene i sitt store hus. Deres sønn, som er jazzmusiker, har brutt ut av foreldrenes miljø og forlatt hjemmet. De vet ikke om han er død eller i live. Mens Cecilie er alene i huset trenger tre unge mennesker og en eldre mann seg inn. De er venner av sønnen. Filmen viser konfliktene som oppstår mellom Cecilie (og senere Daniel) og inntrengerne. Det er en mangesidig konflikt.
Kazuaki Nagasawa

Japans herrelandslag

Kazuaki Nagasawa spilte 9 landskamper for Japans herrelandslag.
Fjellgorilla

Taksonomi

For cirka 9 millioner år siden splittet primatene som skulle bli gorillaer seg fra de som utviklet seg til sjimpanser og menneskeaper. Fjellgorillaer har vært separert fra østlig lavlandsgorillaer i 400 000 år, og disse igjen fra sine nære slektninger, de vestlige lavlandsgorillaene i ca 2 millioner år.

Beskrivelse

Pelsen er tykkere på fjellgorillaen enn andre gorillaer på grunn av habitatet i fjellene. Hannene kan veie oppunder 200 kilo
og være inntil 150 cm høye i stående posisjon. Hunnene er noe mindre, med vekt opptil 100 kilo og de kan bli inntil 130 cm.

Atferd

Fjellgorillaen er sosiale dyr som lever i relativt stabile familiegrupper. De er mer familieorienterte enn territorialorienterte og forsvarer heller seg selv enn territoriet sitt når de føler seg truet.
De fleste mannlige ungdyr og omtrent 60% av hunnene forlater flokken når de vokser opp, og forlater gruppen gradvis ved å bli mer og mer skøvet ut i periferien.
Gruppen er hierarkisk oppbygd og ledet at en dominant hann, en såkalt sølvrygg. Navnet kommer av at hannens rygghår mister pignmenter med alderen og blir gråaktig. Når den dominante hannen dør, eller på en annen måte mister evnen til å lede gruppen, kan gruppen oppløses om det ikke er en utpreget kandidat til å ta over, enten en sterk etterkommer eller en annen sterkt dominerende hann. Når en ny leder tar over kan denne ta livet av ungene i gruppa for å sikre å føre sine egne gener videre.

Ernæring

Fjellgorillaer eter hovedsakelig blader, skudd og stilker, særlig bambus, noe som utgjør omtrent 85% av matseddelen. De spiser også mindre mengder frukt, røtter, bark og blomster i tillegg til små insekter
Friidrett under Paralympiske sommerleker 2012 – 400 meter menn

400 meter for menn ved Paralympiske sommerleker 2012 ble arrangert ved Olympiastadion i London fra 2. til 8. september 2012. Det ble konkurrert i totalt 10 ulike klasser.
Drop Dead Diva

Drop Dead Diva er en amerikansk komiserie som gikk på Lifetime fra 2009 til 2014. Serien er laget av Josh Berman og produsert av Sony Pictures Television.
Serien handler om Deborah "Deb" Dobkins (Brooke D'Orsay), en blond, svært ung kvinne på jakt etter modelljobber. Da hun blir drept i en bilulykke og sjelen hennes kommer til himmelen, blir hun forklart som en "zero-zero". En person som ikke har gjort noen gode eller onde gjerninger. Deborah liker ikke det hun hører og blir fast bestemt på å endre måten himmelens portvakt, Fred, ser på henne. Hun trykker på en knapp for å få henne til å vende tilbake til sin gamle kropp. Dessverre går noe galt og Deborahs sjel ender opp i den nylig avdøde Jane Bingums kropp (Brooke Elliott). Jane er en supertalentfull, smart og hardtarbeidende advokat. Fra tidlig liv, begynner Deborah, i sin nye kropp, å oppdage betydningen av indre skjønnhet samtidig som hun sjonglerer en ny krevende jobb med helt nye bekjentskaper.
Drop Dead Diva ble sett av 2,8 millioner amerikanere under premieren. Serien har siden også begynt å dukke opp internasjonalt, blant annet i Polen, Sverige, Australia, Mexico og Japan. Serien ble fornyet med en fjerde sesong 22. september 2012.
Bersvendveita

Bersvendveita ligger i Midtbyen i Trondheim og strekker seg fra Kongens gate 20/22 og fram til Dronningens gate. Veita er 143 m lang. Bersvendveita har navnet sitt etter Bersvend Olsen Rynning som jobbet som høker og som bodde i veita rundt år 1681. Veita var opprinnelig en del av byens løkke og nevnes så tidlig som i 1681 under det samme navnet. Veita har gjennom tidene blitt forandret av blant annet under bybrannen Hornemannsbrannen i 1681 og av Tyskerne under andre verdenskrig.
Nelsonsøylen

Nelsonsøylen er et monument på Trafalgar Square i London i England.

Søylen

Søylen ble reist mellom 1840 og 1843 til minne om admiral Horatio Nelsons død under Slaget ved Trafalgar i 1805. Den 5,5 m høye statuen av Nelson står på en 46 m høy sokkel av granitt. Statuen skuer sørover, retning Westminster-palasset og gaten Pall Mall, der alle Nelsons skip er avbildet på spissene av flaggstangene. Komposittkapitelet på søylen som er etter korintisk og jonisk orden er utsmykket med akantus-blader i bronse som stammer fra britiske kanoner. Pidestallen er smykket med fire bronsetavler av material som stammer fra franske erobrede skip, og som beskriver Nelsons fire store seirer.
Søylen ble tegnet i 1838 av arkitekten William Railton og bygd av firmaet Peto & Grissell. Railtons originale 1:22-modell av stein er utstilt i National Maritime Museum i Greenwich i London. Sandsteinstatuen på toppen ble laget av E. H. Baily fra Royal Academy, en liten bronseplakett på sokkelen er til minne om ham. Kostnaden for hele monumentet kom på 47.500 £.
I 2006 ble monumentet polert fordi luftforurensning og fuglers etterlatenskaper hadde gjort stor skade.
West Medway kraftverk

West Medway kraftverk er et varmekraftverk 3141 E 96th Street i West Medway i delstaten Massachusetts i det østlige USA. Det har en installert produksjonskapasitet på 173 MW, fordelt på 3 like store blokker/turbiner. Operatør er Exelon Corp. Brenselkilden er naturgass og fyringsolje. Det ble kjøpt fra Boston Edison i 2002.
Anlegget må ikke forveksles med Medway gasskraftverk i Storbritannia.
Bruvoll

Bruvoll er ei grend i Nord-Odal kommune. Den ligger nord for kommunesenteret på Sand.

Idrett og fritid

Bruvoll Ballklubb har klubblokale med både ekte gress, kunstgress og grusfotballbaner. volleyballbane, og fotballgolf. På vinerstid er det bare grusbanen som er åpen. Foreningen har også skiløyper og akebakke. Totalt 120 Jenter spiller på Bruvoll Ballklubb.
Det er to store badeplasser ved Bruvoll. En ved Fløytdammen i Trøftåa, og en i Sætersjøen.
Nord-Odal MX-Klubb har lokaler og motocrossbane på Slettholen.
Gjeddevasskoiene leirsted ligger i Bruvoll, og blir benyttet som leirsted for grunnskolen i hele Norge, samt konfirmasjon, m.m.

Jobb

Statsbygg satte opp Bruvoll leir for Sivilforsvaret, senere et øvingssenter for Politihøgskolen, men ble i 2006 bygget om til Bruvoll fengsel. 40 Arbeidsplasser.
Nord-Odal Kommuneskoger KF forvalter ca. 40 000 dekar med skogareal, og driver foruten med opparbeidelse av hyttefelter, jakt og villmarksopplevelser, produksjon og salg av ved og treprodukter som skigarder, grinder, lafteprodukter, gapahuker, badstuer, m.m.
Bruvoll huser også en dynamittfabrikk.
Cretomelolonthini

Utseende

En nokså liten oldenborre, 9 millimeter lang.

Forekomst

Gruppen er bare kjent fra Baissa-formasjonen som ligger i Burjatia i den asiatiske delen av Russland og er fra Nedre Kritt, 125-112 millioner år før nåtid.
EM for brassband 2000

EM for brassband 2000, det 23. europamesterskapet for brassband ble arrangert 29. april 2000 i Birmingham.

Musikk

Pliktnummer i konkurransen var Tallis Varations av Philip Sparke.
Barrow upon Soar

Vennskapsby

Landsbyen er vennskapsby med Marans i det franske distriktet av Charente-Maritime, noe som opplyses på veiskilt på vei inn og ut fra landsbyen.
NM i friidrett 1953

Norgesmesterskapet i friidrett 1953 bestod av flere arrangementer som i 1953 kåret norgesmestere i friidrettsøvelsene.
Hovedmesterskapet ble arrangert på Trondheim stadion i Trondheim i perioden 14. til 16. august. 
Arrangører var SK Freidig og Trondheim & Omegn Friidrettskrets.
Kongepokalvinnere ble Sverre Strandli og Anne Marie Woldseth.
Se også NM i mangekamp 1953.
Sugar Me

«Sugar Me» er en britisk sang med melodi og tekst av Lynsey de Paul og Barry Ian Green (Barry Blue) Den ble publisert i 1972.
Den ble spilt inn på plate med De Paul på piano og med hennes mest sensuelle stemme. Sangen ble utgitt på singlen MAM 81. Produsent var Gordon Mills. Det var hennes første single.
Sangen spilles med en fiolinsolo som akkompagnerer De Pauls refreng.

Bakgrunn

«Sugar Me» ble opprinnelig skrevet til Peter Noone i Herman's Hermits, men De Paul ble spurt om å spille den inn selv i stedet.

Norsk versjon

Finn Sidselrud har skrevet en norsk tekst. Den norske tittelen er «Kos med meg».
«Soldaten og den smilende piken»

Motiv og beskrivelse

Maleriet skildrer en ung pike som sitter sammen med en soldat ved et bord. Piken har et vinglass i hånden og smiler imøtekommende til ham. Hun har åpnet venstre hånd i en retorisk gest for å illustrere en livlig samtale. Lyset fra et åpent vindu strømmer ned over piken.
I kontrast til piken sitter soldaten med ryggen til og i dyp skygge. Vermeer har malt han med en kraftig perspektivforskyving slik at han virker flere ganger større enn piken. Det gjør at piken virker mer sårbar. En effekt som ytterligere forsterkes ved skyggen han sitter i og uniformens røde farve.
På veggen bak piken henger et kart som er malt med en slik en presisjon at det har vært mulig å identifisere det; det er tegnet av Balthasar Florisz. van Berckenrode og utgitt i Nederlandene i 1620 og forestiller de nederlandske og vestfrisiske provinsene. Farvene har Vermeer imidlertid endret; landområdene har blitt blå for å skape harmoni med maleriets farveskala. Det er også mulig at Vermeer ved å male landområdene blå signalerte hærens forminskede innflytelse og Nederlandenes tilknytning til flåten. I virkeligheten hadde kartet avdempede okerfarver som på hans maleri «Fruktsommelig kvinne leser et brev» hvor det samme kartet finnes.
Rommet med det samme vindu, bord og stoler ses også på et annet av Vermeers malerier «Pike som leser et brev ved et vindu» fra 1657, hvor piken er kledd i samme kjole. Vermeer kan ha vært inspirert til «Soldaten og den smilende piken» av den samtidige nederlandske maleren Pieter de Hooch som ofte malte soldater som slappet av i hjemlige omgivelser. Vermeer har imidlertid en annen idé med motivet enn de Hooch; vinglasset og soldaten som tårner seg opp over og dominerer piken, lyset fra vinduet og pikens hvite slør; alt som narrative referanser for å illustrere maleriets historie om en soldat i ferd med å forføre en ung uskyldig pike.
«Soldaten og den smilende piken» ble kjøpt av den amerikanske kunstsamleren Henry Clay Frick for $ 300 000 i 1911.
Gillaspytes

Utseende

En middelsstor, blank, rødbrun hornbille. Hannen har et par tverrberde knøler på pronotum og en spiss knøl eller et kort horn på hodet. Oversiden er svært spredt og fint punktert.

Levevis

Biller i gruppen Pentodontini lever stort sett i forholdsvis tørre biotoper, som steppe og ørkener.

Utbredelse

Arten er beskrevet fra det nordøstlige Mexico (Tamaulipas), men er sjelden.
Karmsundet

Karmsundet er sundet mellom Karmøy og Haugesund/Fastlands-Karmøy. Dette sundet er sørligste beskyttede delen av skipsleia langs norskekysten, den skipsleia som som antakelig har gitt navn til landet Norge. Mange av landene i Europa har fått navn etter sine landområder, men Norge har fått navn etter skipsleia utenfor. Dette forteller om hvilken viktig rolle havet og kysten har spilt i norsk historie. Når folk kommer seilende over den åpne havstrekningen fra Østlandet over Lista, og videre langs jærkysten, så ligger Karmsundet som en beskyttet hav-veg ved innløpet til skipsleia nordover. Denne skipsleia fikk navnet Nordvegen. Karmsundet er i dag blant de mest trafikkerte strekningene langs norskekysten, og har hatt stor betydning for utviklingen av området, da spesielt byene Haugesund og Kopervik som har utviklet seg som følge av den gunstige beliggenheten.

Forklaringer om Nordvegen

Professor Magnus Olsen sier om Nordvegen;
Det er leia her, fra Skudefjorden opp gjennom Karmsundet og videre nordover som først har båret Norgesnavnet, Nordvegen, vegen mot nord. Det er denne skipsleia som har gitt landet dette navnet, og som statsnavn har det vesentlig først vært nyttet om det vestnorske riket.
 
Professor Claus Krag sier om Nordvegen;
Den viktigste seilleden langs kysten gikk gjennom Karmsundet. Disse sørvestnorske områdene ser ut til å ha utgjort kjernen i Harald Hårfagres rike.
Kystlerke

Utbredelse

Den forekommer nær kysten i det sentrale Somalia.